Document ID: /roh_data/filtered/swiss_laws_in_ROHinterleaved.jsonl.gz/4605

This text was translated from EN into Rumantsch Grischun.

The committee may involve the Federal Department responsible in order to obtain all the legal and material information required for the preparation of a bill. It shall submit the preliminary draft and its explanatory report for consultation in accordance with the provisions of the Consultation Procedure Act of 18 March 2005. It shall submit the report and bill that it submits to its Council to the Federal Council at the same time in order that the Federal Council may state its opinion thereon within an appropriate period; excepted from the foregoing are provisions on the organisation or the procedures of the Federal Assembly that are not laid down by statute and which do not directly affect Federal Council. In the case of a draft bill under Article 165 or Article 173 paragraph 1 letter c of the Federal Constitution, the deadline for the Federal Council's opinion may be set in such a way that it can be dealt with in the next ordinary or extraordinary session. If the Federal Council requests any alteration, the committee shall discuss the opinion of the Federal Council before consideration of the bill in the first chamber. SR 172.061 Amended by Art. 12 No 1 of the Consultation Procedure Act of 18 March 2005, in force since 1 Sept. 2005 (AS 2005 4099; BBl 2004 533). Amended by No I of the FA of 21 June 2013 (Improvements in the Organisation and Procedures of Parliament), in force since 25 Nov. 2013  (AS 2013 3687; BBl 2011 6793, 6829). Inserted by No I of the FA of 17 March 2023 (Improvements in the Organisation and Procedures of Parliament, Especially in Crisis Situations), in force since 4 Dec. 2023  (AS 2023 483; BBl 2022 301, 433).

La cumissiun po consultar il departament cumpetent per survegnir tut las infurmaziuns giuridicas e materialas ch’èn necessarias per elavurar il sboz per in decret. Ella dat en consultaziun il sboz preliminar inclusiv il rapport explicativ tenor las disposiziuns da la Lescha federala dals 18 da mars 2005 davart la procedura da consultaziun. Il rapport ed il sboz per in decret, ch’ella suttametta a la chombra, suttametta ella a medem temp er al Cussegl federal per laschar prender posiziun e fixescha in termin adequat per quest intent; exceptadas èn disposiziuns davart l’organisaziun u la procedura da l’Assamblea federala che n’èn betg fixadas en la lescha e che na concernan betg directamain il Cussegl federal. Sch’i sa tracta d’in sboz d’in decret tenor l’artitgel 165 u 173 alinea 1 litera c da la Constituziun federala, po il termin per la posiziun dal Cussegl federal vegnir fixà uschia, ch’igl è pussaivel da tractar il project en la proxima sessiun ordinaria u extraordinaria. Sch’il Cussegl federal propona ina midada, tracta la cumissiun la posiziun dal Cussegl federal avant che la tractativa dal sboz per in decret ha lieu en la chombra prioritara. SR 172.061 Versiun tenor l’art. 12 cifra 1 da la LF dals 18 da mars 2005 davart la procedura da consultaziun, en vigur dapi il 1. da sett. 2005 (AS 2005 4099; BBl 2004 533). Versiun tenor la cifra I da la LF dals 21 da zer. 2013 (meglieraziuns da l’organisaziun e da las proceduras dal parlament), en vigur dapi ils 25 da nov. 2013 (AS 2013 3687; BBl 2011 6793, 6829). Integrà tras la cifra I da la LF dals 17 da mars 2023 (meglieraziuns dal funcziunament dal Parlament, en spezial en situaziuns da crisa), en vigur dapi ils 4 da dec. 2023 (AS 2023 483; BBl 2022 301, 433).